stanford-oval/wikipedia huggingface dataset:
יהודה כץ
מאמצי החיפוש

מאז הכרזתו של כץ כנעדר עסקו צה"ל ובני משפחתו בניסיונות שונים להשגת מידע על גורלו. מנגד, על פי אגף המודיעין של צה"ל, מי שהחזיקו בנעדרים ובמידע על גורלם היו גורמים פלסטיניים בסוריה, בהכוונת אש"ף ומנהיגו באותו עת, יאסר ערפאת, יחד עם סגנו לעניינים צבאים אבו ג'יהאד, שהוביל מאמץ הסתרה והונאה על מנת להקשות על צה"ל להשיג מידע על גורלו של כץ.
בשנת 2004 החליט הרב הראשי הצבאי ישראל וייס להכריז על שלושת הנעדרים כ"חללים שמקום קבורתם לא נודע", אולם בעקבות מאבק המשפחות נמנע המהלך.
ב-18 בדצמבר 2010 דיווח העיתון "ג'ואיש כרוניקל" כי ברשות ממשלת בריטניה דיווח משגריר בריטניה בסוריה, איוור לוקאס, שכלל עדות על שביית החיילים בידי הכוחות הסוריים.
באב תשע"ד (2014) נפטר יוסף כץ, אביו של יהודה.
מאז ועד היום נישאת תפילה יומית למענו על ידי תלמידים בישיבת "כרם ביבנה". ארוניתו של יהודה כץ בישיבה עדיין נושאת את שמו ואיש לא נגע בה מאז היעדרותו.
בשנת תשס"ו נפתחה בתוך ספריית ישיבה כרם ביבנה ספריית "יהודה יעלה" לזכותו של יהודה, שנבנתה מספריו האישיים ומתרומת משפחתו. כמו כן משפחתו פתחה קרן מלגות לעידוד כתיבת מאמרים תורניים.
הערות שוליים

↑  צה"ל לא להפקיר את גורלו - מבחינה לוגית הוא חיי
↑  אלי פייבלזון, הפרטים מאחורי המבצע להשבת גופתו של באומל, באתר הידברות, ‏4 באפריל 2019
↑  שלמה פיוטרקובסקי, אימו של הנעדר יהודה כ"ץ הלכה לעולמה, באתר ערוץ 7, 16 במרץ 2011
↑  חדשות nana10, דיווח: בריטניה מסתירה מידע על נעדרי סולטן יעקב, באתר nana10‏, 18 בדצמבר 2010
↑  שלמה פיוטרקובסקי, אביו של החייל הנעדר יהודה כ"ץ הלך לעולמו, באתר ערוץ 7, 3 באוגוסט 2014
חיל (צה"ל)

לפי המילון למונחי צה"ל והוראות הפיקוד העליון, חַיִל (באנגלית: Corps או Force), הוא מרכיב משנה במסגרת הזרוע, המהווה מסגרת ארגונית במערכת המקצועית (סמכות מקצועית ראשית), שייעודה הקמה והזנה של היחידות המבצעיות של אחד המערכים המקצועיים בכוחות היבשה, האוויר או הים (המערכת המבצעית).
כל חייל בצה"ל משויך מבחינת מסגרת ארגונית לחיל כלשהו, ומעוטר בסיכת חילית, שאותה עונד על הכומתה אותה נושא. הקצינים המשפטנים המשרתים בפרקליטות הצבאית, ששייכים לחיל הכללי, עונדים סיכה עם הכיתוב "הפרקליטות הצבאית". סגן הרמטכ"ל וראשי האגפים במטכ"ל עונדים על כומתותיהם סיכה ללא כיתוב ושיוך חילי עם סמל של חרב וענף זית (המזכיר סיכת מ"מ). הרמטכ"ל עונד סיכה עם סמל צה"ל והכיתוב "צבא ההגנה לישראל".
בראש כל חיל עומד קצין החיל הראשי, ולו מפקדת קצין חיל ראשי.
קצין חיל ראשי

קצין חיל ראשי הוא החייל הבכיר ביותר בחיל, ומתוקף מתפקידו משמש כ:
יועץ מקצועי לרמטכ"ל ולמטכ"ל בכל הקשור לנושאים המקצועיים הנוגעים לחיל;
סמכות מקצועית ראשית בשם מפקדו (הרמטכ"ל, מפקד הזרוע או ראש אגף), כלפי כלל יחידות צה"ל, בנושאים שבאחריותו.
במטה הכללי קיימים גופים המשמשים כיועצים מקצועיים ראשיים שאינם קציני חיל ראשיים, כגון: הפרקליט הצבאי הראשי, היועץ הכספי לרמטכ"ל, קצין איכות ובטיחות ראשי, קצין מילואים ראשי, ראש מו"פ ואחרים.
מפקדת קצין חיל ראשי

מפקדת קצין חיל ראשי אמונה על בניין הכוח הצבאי על ידי:
הקמת יחידות ומערכים מבצעיים בכוחות היבשה, האוויר והים.
פיתוח תורת הלחימה החילית, לרבות תרגולות והוראות חיליות, והטמעתן.
הכשרת כוח האדם החילי, קביעת מתכונת, קידומו וטיפוחו.
ייזום של פיתוח אמצעי לחימה, ליווי הפיתוח והטמעתו.
קידום כוח האדם שבסמכותו, טיפוח מורשת הקרב, גאוות החיל וטיפול בנפגעים.
החילות בצה"ל

המערכת המקצועית של צה"ל מורכבת מחילות היבשה (במסגרת זרוע היבשה), מחיל האוויר (במסגרת זרוע האוויר), מחיל הים (במסגרת זרוע הים) ומגופים נוספים.
| כפיפות | שם החיל | קיצורים | שמות קודמים | קיצורים | קצין חיל ראשי |
| --- | --- | --- | --- | --- | --- |
| זרוע האוויר והחלל | חיל האוויר | ח"א |  |  | מפקד חיל האוויר (מח"א) |
| זרוע הים | חיל הים | ח"י |  |  | מפקד חיל הים (מח"י) |
| זרוע היבשה | חיל הרגלים והצנחנים | חי"ר |  |  | קצין חי"ר וצנחנים ראשי (קחצ"ר) |
| זרוע היבשה | חיל השריון | חש"ן |  |  | קצין שריון ראשי (קשנ"ר) |
| זרוע היבשה | חיל התותחנים | חת"ם |  |  | קצין תותחנים ראשי (קתמ"ר) |
| זרוע היבשה | חיל ההנדסה הקרבית | חה"ן |  |  | קצין הנדסה קרבית ראשי (קהנ"ר) |
| זרוע היבשה | חיל הגנת הגבולות |  | חיל מודיעין השדה, חיל האיסוף הקרבי, מערך הגנת הגבולות | מוד"ש, איסו"ק | קצין הגנת גבולות ראשי |
| אגף התקשוב וההגנה בסב"ר | חיל הקשר והתקשוב | חי"ק | חיל הקשר | חי"ק | קצין תקשוב ראשי (קשר"ר) |
| אגף המודיעין | חיל המודיעין | חמ"ן |  |  | קצין מודיעין ראשי (קמנ"ר) |
| אגף הטכנולוגיה והלוגיסטיקה | חיל הטכנולוגיה והאחזקה | טנ"א | חיל החימוש | חי"ח | קצין טכנולוגיה ואחזקה ראשי |
| אגף הטכנולוגיה והלוגיסטיקה | חיל הטכנולוגיה והאחזקה | טנ"א | חיל הטכנאים |  | קצין טכנולוגיה ואחזקה ראשי |
| אגף הטכנולוגיה והלוגיסטיקה | חיל הטכנולוגיה והאחזקה | טנ"א | חיל חימוש וציוד |  | קצין טכנולוגיה ואחזקה ראשי |
| אגף הטכנולוגיה והלוגיסטיקה | חיל הלוגיסטיקה | חל"ג | חיל חימוש וציוד |  | קצין לוגיסטיקה ראשי (קל"ר) |
| אגף הטכנולוגיה והלוגיסטיקה | חיל הלוגיסטיקה | חל"ג | חיל ההספקה והתובלה |  | קצין לוגיסטיקה ראשי (קל"ר) |
| אגף הטכנולוגיה והלוגיסטיקה | חיל הלוגיסטיקה | חל"ג | חיל ההספקה | חה"ס | קצין לוגיסטיקה ראשי (קל"ר) |
| אגף הטכנולוגיה והלוגיסטיקה | חיל הלוגיסטיקה | חל"ג | חיל התחזוקה | חת"ק | קצין לוגיסטיקה ראשי (קל"ר) |
| אגף הטכנולוגיה והלוגיסטיקה | חיל הרפואה | חר"פ |  |  | קצין רפואה ראשי (קרפ"ר) |
| אגף כוח האדם | חיל משאבי האנוש | משא"ן | חיל השלישות | חש"ל | קצין משאבי אנוש ראשי (קמש"ר) |
| אגף כוח האדם | חיל החינוך והנוער | חנ"ך |  |  | קצין חינוך ונוער ראשי (קח"ר) |
| אגף כוח האדם | חיל המשטרה הצבאית | חמ"ץ |  |  | קצין משטרה צבאית ראשי (קמצ"ר) |
| אגף כוח האדם | החיל הכללי | חכ"ל |  |  | קצין חיל כללי ראשי |
| הרמטכ"ל | חיל הרבנות הצבאית | רב"ץ |  |  | רב צבאי ראשי (רבצ"ר) |
| פיקוד העורף | חיל העורף | עורף |  |  | מפקד פיקוד העורף |
החילות בצה"ל > חילות היסטוריים

חיל המדע
חיל נשים
חיל האיסוף הקרבי
הערות שוליים

1 2  מערך הנגדים בצה"ל, באתר מבקר המדינה, ‏2015
1 2 3 4 5 6 7 8 9 10   קציני חיל ראשיים בצה"ל 1.0104, באתר צה"ל, 15 ביולי 1956
שליחות קטלנית: יומני שרה קונור

| --- | --- |

כרזה פרסומית שנועדה לעודד רכישה של תקליטורי ה-DVD של העונה הראשונה וליידע על מועד העלייה לשידור של העונה השנייה
 מבוסס על:  שליחות קטלנית 2: יום הדין 
 סוגה:  מדע בדיוני פעולה דרמה המשכית
 יוצרים:  ג'וש פרידמן 
 בימוי:  ליאם אוחיון 
 שחקנים:  לנה הידי   תומאס דקר   סאמר גלאו   ריצ'רד ט. ג'ונס   בריאן אוסטין גרין   גארט דילהאנט   שירלי מנסון
 פסקול:  Terminator: The Sarah Connor Chronicles 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  2 
 מספר פרקים:  31 
 הפקה
 חברת הפקה:  Bartleby Company  C-2 Pictures  Warner Bros. Television
 הפצה:  האחים וורנר טלוויזיה 
 מוזיקה:  בר מק'קרירי 
 אורך פרק:  43 דקות
 שידור
 רשת שידור:  FOX (ארצות הברית)   HOT Zone (ישראל)
 תקופת שידור מקורית:  13 בינואר 2008 – 10 באפריל 2009
 קישורים חיצוניים
 אתר רשמי
 דף התוכנית ב-IMDb
 
שליחות קטלנית: יומני שרה קונור (באנגלית: Terminator: The Sarah Connor Chronicles, תרגום: "המחסל: הכרוניקה של שרה קונור") היא סדרת טלוויזיה מדע בדיונית אמריקאית ששודרה ברשת פוקס החל מ־13 בינואר 2008 ועד ל-10 באפריל 2009. הסדרה מבוססת על סדרת סרטי הקולנוע "שליחות קטלנית" וממשיכה את העלילה של הסרט "שליחות קטלנית 2" ומתעלמת לחלוטין מהסרטים האחרונים. הסדרה ירדה מהמסך ב-2009 אחרי העונה השנייה בשל אחוזי צפייה נמוכים.
הסדרה זיכתה את סאמר גלאו בפרס סאטורן לשחקנית המשנה בסדרת טלוויזיה לשנת 2007, בנוסף למועמדות לשחקנית ראשית (לנה הידי).
תקציר העלילה

העלילה אשר מתחילה בשנת 1999, עוקבת אחר שרה קונור ובנה ג'ון אשר מנסים כעת להתחיל חיים חדשים. אף על פי שהם מאמינים בתחילה כי הם הצליחו לשנות את העתיד ולמנוע מיום הדין מלהתרחש אי פעם, במהרה הם מגלים כי כעת הם נרדפים שוב על ידי מכונות מן העתיד. בדומה לסרטי הקולנוע, גם הפעם הם מגלים כי אחד הרובוטים הוא בן ברית שנשלח מהעתיד על מנת להגן עליהם. במהלך הפרק הראשון של הסדרה, הדמויות נוסעות בזמן לשנת 2007, בה מתרחשת שאר עלילת הסדרה.
דמויות ושחקנים > דמויות ראשיות

שרה קונור (לנה הידי): אמו של ג'ון קונור. לוחמנית, קשוחה ונוטה לחשוד באנשים אחרים. מגוננת מאוד על בנה.
ג'ון קונור (תומאס דקר): בנה של שרה, והמנהיג העתידי של האנושות במלחמתה נגד המכונות. ג'ון הוא תלמיד תיכון, המנסה לשלב בין לימודיו וחייו החברתיים לתפקידו העתידי והסוד עליו הוא שומר.
קמרון (סאמר גלאו): מחסלת בדמות נערה שנשלחה מהעתיד על ידי ג'ון קונור המבוגר, על מנת להגן על ג'ון הצעיר למרות שחלק האנשים שלצידו חושבים שהיא סוג של איום.
דרק ריס (בריאן אוסטין גרין): לוחם מחתרת שנשלח מהעתיד על ידי ג'ון, ואחיו הגדול של קייל ריס (אביו של ג'ון, שנשלח מהעתיד בסרט שליחות קטלנית).
דמויות ושחקנים > דמויות משנה

קרומרטי / ג'ון הנרי (גארט דילהאנט): מחסל שנשלח מהעתיד לשנת 1999 על מנת להרוג את ג'ון. קרומרטי מחפש את ג'ון במהלך מרבית הסדרה, לאחר שג'ון, שרה וקמרון נסעו לשנת 2007 ועקבותיהם אבדו. במהלך העונה השנייה, מצליחים הגיבורים לנטרל אותו על ידי השמדת השבב שבראשו, אך גופו נלקח על ידי ג'יימס אליסון וקתרין וויבר, שמחברת את הגוף למחשב אותו היא מפתחת, ומוענק לו השם "ג'ון הנרי".
ג'יימס אליסון (ריצ'רד ט' ג'ונס): סוכן FBI אשר מחפש את שרה קונור, לאחר שברחה מהמוסד לחולי נפש במהלך שליחות קטלנית 2, ולאחר מכן נעלמה בשנת 1999. במהלך הסדרה מגלה ג'יימס את האמת אודות הרובוטים.
צ'ארלי דיקסון (דין וינטרס): פרמדיק, ארוסה לשעבר של שרה, וחשב ששרה וג'ון מתו כאשר נעלמו בשנת 1999. בין השנים 1999 ו-2007 צ'ארלי נשא אישה אחרת (מישל), אך כאשר הוא פגש את שרה וג'ון שוב בשנת 2007 הוא חזר לפתח מערכת יחסים ידידותית עמם, וסיפק להם עזרה רפואית מעת לעת.
קתרין וויבר (שירלי מנסון): מחסלת משנה-צורה, בדומה למחסל מהסרט שליחות קטלנית 2. היא מחופשת למנהלת חברת היי טק בשם ZeiraCorp, ומופיעה החל מהעונה השנייה. מאמציה מוקדשים לפיתוח של בינה מלאכותית, שמתגלה בסוף העונה השנייה כפיתוח שמטרתו להילחם ב"סקיינט".
ריילי דוסון (לוון רמבין): נערה בבית ספרו של ג'ון ומושא אהבתו, המופיעה החל מהעונה השנייה. יחסיהם של ג'ון ושל ריילי מהווים נקודת חיכוך בין ג'ון ובין שרה וקמרון, אשר חוששות לביטחונו. במהלך הסדרה מתברר כי היא למעשה לוחמת מחתרת שנשלחה מהעתיד על מנת להרחיק את ג'ון מקמרון.
ג'סי פלורס (סטפני ג'ייקובסון): לוחמת מחתרת אוסטרלית, ואהובתו של דרק ריס. נשלחה לעבר על מנת להרחיק את ג'ון מקמרון.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 9 | 9 | 13 בינואר 2008 | 3 במרץ 2008 |
|  | 2 | 22 | 22 | 8 בספטמבר 2008 | 10 באפריל 2009 |
יחידה 88 - דב לבן

|  פרטים |
| --- | --- |
 כינוי:  דוב לבן
 מדינה:  ישראל ישראל  צה"ל
 שיוך:  חיל השריון חיל השריון
 סוג:  יחידת סיור ופשיטה אמפיבית
 בסיס האם:  מרחב שלמה
 אירועים ותאריכים
 תקופת הפעילות:  1969 – יוני 1974 (כ־5 שנים)
 מקים היחידה:  סא”ל יואל גונן
 מלחמות:    מלחמת ההתשה   מלחמת יום הכיפורים
 נתוני היחידה
 ציוד עיקרי:  BTR-50, PT-76
 פיקוד
 דרגת המפקד:    סגן-אלוף
 
נגמ"ש BTR-50, מיחידה 88 - דב לבן.
יחידה 88 - דב לבן הייתה יחידה בחיל השריון הישראלי. היחידה החלה לפעול בשנת 1969 כ"יחידת סיור ופשיטה אמפיבית". במהלך מלחמת יום הכיפורים לחמה היחידה בסיני ומעבר לתעלת סואץ. ב-1974 פורקה היחידה.
היסטוריה

יחידה 88 - דב לבן, הוקמה בשנת 1969 כיחידת סיור ופשיטה אמפיבית על ידי סגן אלוף יואל גונן, על מנת לאפשר תקיפת הפתעה דרך הים בעזרת כוחות שריון אמפיביים. היחידה הייתה מושתתת על כלי רק"ם מתוצרת ברית המועצות: נגמ"שים אמפיביים מסוג BTR-50 וטנקים אמפיביים קלים מסוג PT-76 שנלקחו שלל. פעולתה הראשונה של היחידה הייתה במבצע רביב, בו השתתפו נגמ"שי BTR-50 כשהם מאוישים ב-50 לוחמי סיירת חטיבה 7. במהלך מלחמת ההתשה נעשה ניסיון נוסף להשתמש ביחידה אך הכלים שקעו באזור אגם תמסח והפעולה בוטלה.
ב-1971, לאחר שחיילי היחידה שוחררו משירות סדיר, הוחלט להסב את היחידה ליחידת מילואים שהוגדרה כיחידת מתנדבים ונשלח אליה כוח אדם מובחר. לתפקיד מפקד היחידה מונה סרן יוסף יודוביץ' ולסגנו מונה אמציה אטלס. לאחר אימון הקמה בצאלים ובאל עריש כיחידת מילואים התמקמה היחידה במרחב שלמה על יד שארם א-שייח'.
בתחילת מלחמת יום הכיפורים הייתה היחידה תחת פיקוד חטיבה 274. עם פרוץ המלחמה נשלחה היחידה, יחד עם גדוד 225 מחטיבה 274 לאזור שארם א-שייח' ומשם עברה לא-טור, עד ה-15 באוקטובר. לאחר מכן סופחה היחידה לחטיבה 14 ושירתה בשני צידי התעלה. יחידת דב לבן לחמה בקרב החווה הסינית ובקרב מתחם אורחה, ובסיום המלחמה היחידה חזרה לאזור סרפאום להתארגנות.
במהלך ימי הקרבות נהרגו 18 קצינים ולוחמים מהיחידה ונפצעו 32 מתוך 126 קצינים ולוחמים. היחידה פורקה ב-1974. לזכר לוחמי החטיבה הוקמה אנדרטה בפארק עוצבות השריון ליד לטרון.
נגמ"ש אמפיבי מסוג BTR-50 במוזיאון יד לשריון בלטרון
טנק אמפיבי קל מדגם PT-76 במוזיאון יד לשריון
אנדרטת דב לבן בפארק עוצבות השריון
לקריאה נוספת

אלון קדיש, יחידת אמל"ח מיוחד גדוד 88 "דב לבן", 1969-1974, זרקור היסטורי, תמוז תשע"ב (יולי 2012)
רס"ן (מיל.) יובל שחף, חטיבה 274, חטיבת "הטירנים" הראשונה בצה"ל, סיפור הקמתה ופעילותה במלחמת יום הכיפורים (אורכב 18.05.2019 בארכיון Wayback Machine), אתר יד לשריון
הערות שוליים

↑  "יחידה 88 – תיאור הלחימה היחידתי". חטיבה 14. 2010-04-03. נבדק ב-2018-07-09.
↑  "ללמוד על חקלאות כבר בבית הספר". נבדק ב-2018-07-09.(הקישור אינו פעיל)
סוכן מחוק

| --- | --- |

לוגו הסדרה
 סוגה:  דרמה   פעולה
 יוצרים:  מאט ניקס
 שחקנים:  ג'פרי דונובן  גבריאל אנוואר  ברוס קמפבל   שרון גלס   קובי בל (מעונה 4) רשימת השחקנים המלאה
 ארץ מקור:  ארצות הברית 
 שפות:  אנגלית 
 מקום התרחשות:  מיאמי 
 מספר עונות:  7
 מספר פרקים:  111 + סרט
 הפקה
 מפיק:  מאט ניקס 
 הפצה:  פוקס המאה ה-20 בטלוויזיה, נטפליקס, הולו 
 אתר צילומים:  מיאמי 
 טכניקת צילום:  מצלמה יחידה 
 אורך פרק:  42 דקות
 שידור
 רשת שידור:  USA Network  (ארצות הברית)
 תקופת שידור מקורית:  28 ביוני 2007 – 12 בספטמבר 2013
 קישורים חיצוניים
 אתר רשמי
 דף התוכנית ב-IMDb
 
סוכן מחוק (באנגלית: Burn notice) היא סדרת דרמה המשכית אמריקאית מסוגת הפעולה ששודרה בארצות הברית בערוץ USA בשנים 2007–2013. הסדרה עוקבת אחר חייו של מייקל ווסטן לאחר פיטוריו מסוכנות הביון שבה עבד. ווסטן מנסה בעזרת חברתו פיונה וחברו הטוב סאם, לגלות מי גרם לכך ולמה. כדי לשרוד הוא נעזר בכישוריו המיוחדים לעבודות פרטיות וסיוע לאנשים שלא יכולים לקבל עזרה מהמשטרה.
עלילה

סדרה זו מבוצעת כסיפור בגוף ראשון המסופר על ידי מייקל ווסטן (ג'פרי דונובן) בעצמו המספר על התהליך שעובר עליו ומשתף את הצופה במאחורי הקלעים של מה שעובר על סוכן CIA מחוק מנקודת מבטו.
הסדרה מתחילה בהודעת מחיקה שמקבל הסוכן מייקל ווסטן, הודעת המחיקה מונפקת לסוכנים שסרחו מתפקידם. בניגוד לפיטורין רגילים כאשר סוכנים נמחקים נלקחים מהם כל המקורות הפיננסיים והיסטוריית העבודה שלהם והם נותרים מחוסרי כל בעיר שבה הוחלט להשאירם, מייקל חוקר בעזרת חברים את הסיבה שהחליטו למחוק אותו ובמהלך הסדרה מנסה לנקות את שמו ולחזור לעבוד בשביל הCIA.
הקריינות מתפרשת בצורה של כעין הדרכה לסוכנים טירונים העוברים הדרכה מקצועית.
ווסטן נמחק באמצע עסקה שביצע בניגריה, כתוצאה מכך היה עליו להימלט במהירות מהמדינה העוינת, במטוס הוא מתעלף וכשהוא מתעורר הוא מגלה את עצמו בדירה קטנה וישנה במיאמי, פלורידה עיר ילדותו, כשלצידו חברתו לשעבר פיונה גלאנן (גבריאל אנוואר), חסר אמצעים וחסר כל הוא מנסה להתחיל לשקם את עצמו אך עד מהרה הוא מגלה עד כמה ידיו כבולות עקב הקפאת כל נכסיו על ידי הממשלה.
הוא מגייס לעזרתו את פיונה וחבר נוסף מזמן שירותו סאם אקס (ברוס קמפבל) ויחד הם מגלים רק את העובדה שהאדם שמחק אותו מעוניין שיישאר במיאמי ולא יעזוב אותה, אם הוא יעזוב את העיר הוא יירדף אך במידה והוא יישאר הוא יזכה לחופש פעולה.
מייקל מתחיל לעבוד בעבודות פרטיות על מנת לממן את מחייתו, הוא עושה את מה שהוא הכי טוב בו, עזרה לאנשים שנצרכים לעזרה משטרתית אך אינם יכולים לפנות למשטרה. בעבודותיו הוא נעזר בחבריו סאם אקס ופיונה גלאנן, ולפעמים מערב גם את אימו, מדליין ווסטן (שרון גלס). לאורך הסדרה מייקל מנהל קרבות עם דמויות פליליות כגון, מאפיונרים, כנופיות רחוב, רמאים, רוצחים, גנבים, סוחרי נשק, חוטפי ילדים, מלביני הון וסוחרי סמים, כל זה במקביל לניסיונות האיתור אחר הגורם למחיקתו מהארגון.
הסדרה מתנהלת בשני מישורים עיקריים: המישור העיקרי הוא החיפוש אחר הגורם למחיקתו, המישור המשני יותר הוא הלקוחות שמייקל עוזר להם.
עלילה > עונה ראשונה

בעונה הראשונה, (12 פרקים) מייקל ווסטן מנסה לחקור אחר זהותו של האיש שמחק אותו. בעונה הראשונה נחשפות גם הדמויות הראשיות: פיונה - חברתו לשעבר של מייקל ממבצע סודי שעשה באירלנד, סאם - חברו הטוב של מייקל מהעבר וחייל לשעבר מהקומנדו הימי, ומדליין - אמו של מייקל.
בעונה נראו גם סוכני ה-FBI האריס וליין שתפקידם היה לעקוב אחר מייקל ולוודא שאינו מבצע פעולות חריגות וכן שאינו מתכנן לברוח ממיאמי, בהמשך העונה הם הוחלפו על ידי סוכן ה-FBI ג'ייסון בליי.
לקראת סוף העונה, מייקל מגלה את זהותו של האיש שמחק אותו, פיליפ קאוון, אך מיד בתחילת הפגישה ביניהם קאוון נורה ונהרג, היורה המסתורי יכל להרוג גם את ווסטן אך בחר להשאירו בחיים.
בסוף העונה מקבל מייקל שיחת טלפון מאישה המציגה את עצמה בשם קרלה המיידעת אותו במעורבותה בתיק שלו.
עלילה > עונה שנייה

בעונה השנייה (16 פרקים) מייקל מנסה לדלות מידע נוסף על הארגון שמחק אותו דרך הבוס החדשה שלו "קרלה".
העונה מתחילה בפגישה של מייקל עם קרלה, האישה שהציגה את עצמה בסוף העונה הקודמת, הם מנהלים מערכת יחסים מקצועית כשהיא נותנת לו משימות לעשות והוא צריך לבצע בלי שאלות או שהיא תהרוג את המשפחה והחברים שלו, במקביל מייקל מנסה לבדוק גם על קרלה עוד פרטים כדי שיוכל להגיע שוב לאדם שאחראי על מחיקתו.
במהלך העונה מדליין, אימו של מייקל מבררת פרטים נוספים על בנה, ונחשפת לפיסות מידע סודיות על חייו.
העונה מסתיימת בכך שווסטן מסרב לבצע משימה שקיבל מקרלה ומתאחד עם "ויקטור", סוכן של הארגון שמחק אותו שהחליט למרוד, קרלה מנסה להרוג את מייקל, אך נורית ברגע האחרון על ידי פיונה וסאם, ונהרגת. לאחר שוויקטור מת מייקל חושף שחיתויות של קרלה וכך יוצא כגיבור מכל הסיפור בלי שאנשי הארגון יודעים שהוא בעצם מרד בהם. הוא מקבל פגישה עם "ההנהלה" (דמות בכירה בארגון הממשלתי שמחק את מייקל) שמבהיר לו שכל עוד הוא עובד אצלם הם שומרים עליו ורק כך הוא ישרוד. מייקל מסרב להצעה וקופץ מהמסוק עליו התנהלה הפגישה היישר לתוך האוקיינוס ובכך מוותר על ההגנה של ההנהלה.
עלילה > עונה שלישית

העונה השלישית (16 פרקים) מתחילה במקום בו הסתיימה העונה הקודמת, מייקל ווסטן שוחה מתוך האוקיינוס בחזרה למיאמי, עם הגעתו לחוף מתברר לו שכל משטרת מיאמי מחפשת אחריו מאחר שהוא כבר לא מוגן, אחרי שנתפס הוא מצליח להשתחרר בעזרת קשריו של סאם במשטרה.
במהלך העונה מייקל נפגש עם בן סטריקלר, אמרגן של סוכנים עם הרבה קשרים שמארגן לו עבודות, סטריקלר מציע לווסטן דרך חזרה לתפקידו בתמורה לביצוע מספר עבודות, אך מייקל הורג את סטריקלר כשהוא פועל נגד פיונה.
מייקל נפגש עם דייגו, סוכן פעיל שנבחר לשמש כאיש הקשר שלו עם הסוכנות, אך במקביל למותו של סטריקלר - גם דייגו נרצח ומייקל חוזר לנקודת ההתחלה.
הרוצח של דייגו מתגלה כרוצח שכיר ומתוחכם בשם מייסון גילרוי שמציע למייקל לעבוד אצלו בתמורה לתגמול. מייקל מחליט לשתף איתו פעולה כדי לגלות מה המשימה הסופית שלו ולעצור אותו.
בסוף העונה מסתבר שתוכניתו של גילרוי הייתה לשחרר אסיר ברמה ביטחונית גבוהה בשם סיימון אשר, מיד לאחר שגילרוי שחרר את האסיר הוא נרצח על ידיו, מייקל מצליח להימלט במהירות מזירת הפשע ומנסה לתפוס בחזרה את סיימון, סיימון מתגלה כסוכן המוביל של הארגון שמחק את מייקל שנמחק גם הוא בעבר ועבד אצלם עד שיצא משליטה והם החליטו לכלוא אותו, כעת מחפש סיימון נקמה וסוחט את מייקל כדי שיביא את "ההנהלה" למיאמי וסיימון יחסל אותו. מייקל משחק משחק כפול ולוקח את הצד של "ההנהלה" כדי שיעצור את סיימון המטורף מלפוצץ את מיאמי, בסוף הוא מצליח לעצור את סיימון ברגע האחרון ומביס אותו בזמן שמציל את "ההנהלה".
העונה מסתיימת בהתעלפותו של מייקל שנלקח למקום לא ידוע.
עלילה > עונה רביעית

גם העונה הרביעית (18 פרקים) מתחילה כהמשך לעונה הקודמת, מייקל מתעורר בחדר מפואר ומתברר שהוא חזר להיות בשירות הארגון שמחק אותו ועכשיו אחראי עליו אדם בשם ואן. מייקל מתלבט בתחילה אם לשתף פעולה אך מכיוון שהוא כלוא אין בידיו הרבה אפשרויות, סיבה נוספת היא העובדה שואן מיידע אותו שבעזרתו הם יפילו ארגון פשיעה סודי מהגדולים שיש בעולם שאחראי לשחרור של סיימון בעונה הקודמת, מייקל מתחיל לעזור לואן וחוזר למיאמי.
במהלך העונה מייקל מוחק בטעות סוכן CIA אחר בשם ג'סי פורטר (קובי בל) שחוקר גם כן את ארגון הפשע העולמי שאותו מייקל רודף. מייקל רוצה לתקן את מה שעשה ולעזור לג'סי לחזור לעבודתו וגם צריך אותו בחקירתו אחרי ארגון הפשע ולכן חובר אליו והם עובדים ביחד כשג'סי לא מודע שמייקל הוא זה שגרם לו להמחק מלכתחילה.
מייקל מגיע לבסוף לראש ארגון הפשיעה העולמי "ג'ון בארט". הוא מגלה שבארט מנסה להשיג ספר קודים ומשיג אותו לפניו ואז להפתעתו הוא מגלה שהספר שייך לסיימון אשר. בפגישה שהוא משיג עם סיימון מהכלא הוא מגלה שהארגון שמחק אותו הוא סוכנות פיראטית שמורכבת מאנשים במעמד גבוה בממשלה וסוכנויות המודיעין השונות, הארגון ממציא פשעים לסוכנים הכי טובים וכך דואג למחוק אותם ולהשתמש בהם כרצונו כמו שעשו למייקל שנועד להיות הסוכן הכי טוב שלהם במקום סיימון.
בינתיים ג'סי מגלה שמייקל מחק אותו והחברות ביניהם נהרסת. מייקל מגיע לבד לבארט עם ספר הקודים ומגלה שזה בעצם רשימה של כל הסוכנים בארגון שמחק אותו והדרך לחסל את הארגון הזה אחת ולתמיד. אבל ואן מסבך את המשימה וג'סי מציל את מייקל תוך כדי שהוא יורה בו, בארט נהרג ומייקל וג'סי חוזרים לעבוד יחד למרות שיש מתח ביניהם כדי לחסל את הארגון שמחק אותם.
ואן שמגלה על תוכניותיו של מייקל יוצא עם צבא לחסל אותו, את ג'סי ואף את פיונה, הוא לוכד אותם בבניין נטוש ומתקרב יותר ויותר להרוג אותם.
במקביל, סאם אקס מנסה לשכנע את אחד מחברי הקונגרס לשלוח כוח משימה מיוחד שיחקור בזריזות את העניינים, לאחר מאמצים מרובים הוא מצליח לשכנע אותו וברגע האחרון כוח משימה מיוחד פורץ למקום בו מייקל מתבצר ומכניע את ואן וכוחותיו.
בסוף העונה מייקל מתבקש ללכת עם הרשימה אחרי שני סוכני CIA למקום לא ידוע, הוא נוסע איתם במכונית עד שמגיעים לוושינגטון שם הוא פוגש בגבר אותו הוא מזהה הלוחץ את ידו וקורא: "ברוך השב".
עלילה > עונה חמישית

העונה החמישית (18 פרקים) מתחילה שישה חודשים לאחר סיום העונה הקודמת, מייקל עובד בשיתוף פעולה עם הCIA והם מאתרים את כל רשת הארגון שמחק את מייקל בעולם והורגים את כולם, הסוכן האחראי על מייקל הוא מקס. במבצע אחרון אחרי הבכיר ביותר בארגון מייקל מנסה להשיג תשובות סופסוף לגבי למה מחקו אותו אך הסוכן הבכיר מתאבד ומייקל נאלץ לוותר ולהמשיך בחייו, כעת מתקבל לאט לאט חזרה לשורות הCIA ועושה משימות עם מקס.
אך די מהר בתחילת העונה מקס נהרג על ידי מישהו מסתורי שמנסה להפליל את מייקל, מייקל מוחק כל ראיה הקשורה לרצח כדי שלא יפלילו אותו, הוא מתחבר לצוות החקירה של הרצח בהובלת הסוכנת שמחליפה את מקס בתפקיד האחראית על מייקל "דני פירס" ומנסה לאתר את הרוצח של מקס לפני שיואשם.
בינתיים המפעילה החדשה של מייקל, מתחילה לבדוק גם את מייקל בעקבות חשדות שעלו אצלה, ולבסוף היא מוצאת ראיה שמפלילה אותו תוך שבמקביל סאם ופיונה מצליחים למצוא את הרוצח האמיתי של מקס. הם רודפים אחרי מכוניתה של פירס כדי לעצור אותה בזמן שהיא לוקחת את מייקל למעצר, בסופו של דבר הם מצליחים לשכנע אותה לבדוק את האפשרות שאולי מישהו אחר רצח את מקס, מייקל נפגש עם הרוצח של מקס ולאחר שמחלץ ממנו הודאה בדבר הרצח הוא מגלה לו שהוא הוקלט, בתגובה הרוצח מתאבד במקום וסוגר כל אפשרות לקבל עוד מידע על הסיבה שבגללה הרג את מקס.
לקראת סוף העונה צץ אדם בשם אנסון פולרטון, פסיכולוג של סוכנים שמבקש את עזרתו. העזרה מתבררת כתרגיל שנועד להפליל את פיונה וכך לסחוט את מייקל. הוא מגלה למייקל שהוא האיש שהורה למחוק אותו וכן מי שהקים את הארגון שווסטן דאג להרוס ביחד עם "ההנהלה", פולרטון סוחט את מייקל באמצעות פיונה כדי שיעשה בשבילו משימות שייבנו את הארגון מחדש.
העונה מסתיימת בפרק בו פולרטון דורש ממייקל להפליל את הסוכנת פירס כך שגם היא תימחק, מייקל לא מצליח להחליט האם לוותר על פיונה ולהפליל את פולרטון או לבצע את זממו ולהשאיר את פיונה נקייה.
בסופו של דבר הוא בוחר למחוק את פירס אך פיונה מתנגדת למהלך ומסגירה את עצמה למשטרה ובכך פולרטון מאבד את הקלף שהיה לו כנגד מייקל וכתוצאה מכך יורד למחתרת.
בסצנת הסיום פיונה נאזקת על ידי ה-FBI בזמן שמייקל מגיע ברגע האחרון רק כדי לצפות חסר אונים ממרחק.